Տողերիս հեղինակը բախտ է ունեցել երեք անգամ տեսնել, հանդիպել և լսել մարշալ Հ. Բաղրամյանին. առաջին անգամ` 1963 թ., Կիրովաբադում, որտեղ լեյտենանտ էի և բազմազգ զինկոլեկտիվում հպարտանում էի որպես հայ: Երկրորդ հանդիպումը 1976 թվականին էր` Լենինականի սպայի տանը, իսկ երրորդ անգամ 1978 թ. Երևանում «Ռոսիա» կինոթատրոնում, որտեղ հրավիրված հանդիսավոր նիստը նվիրված էր Հայաստանը Ռուսաստանի կազմի մեջ անցման 150-ամյակին: Այստեղ ընդմիջման ժամանակ մեծ հետաքրքրությամբ լսում էինք նրա և Սիլվա Կապուտիկյանի զրույցը, որը մեծ ոգևորվածության դաս էր ինձ համար: Այդ նիստին մասնակցում էին Հայոց Վեհափառ Վազգեն 1-ինը, մարշալ Ռ. Մալինովսկին` Մոսկվայից, Անդրկովկասյան Հանրապետությունների ղեկավարներ Կ. Դեմիրճյանը, Է. Շևարդնաձեն, Հ. Ալիևը և շատ այլ նշանավոր հյուրեր: